##### Scóip na Freagrachta

Ar son an Bhoird um Fhaisnéis do Shaoránaigh, admhaím freagracht an Bhoird as a chinntiú go ndéantar córas éifeachtach rialaithe inmheánaigh a chothabháil agus a fheidhmiú. Cuireann an fhreagracht seo san áireamh ceanglais an Chóid Chleachtais um Rialachas Comhlachtaí Stáit (2016).

##### Cuspóir an Chórais Rialaithe Inmheánaigh

Tá an córas rialaithe inmheánaigh deartha chun riosca a bhainistiú go leibhéal is féidir a ghlacadh seachas deireadh a chur leis. Ní féidir leis an gcóras, dá bhrí sin, ach ráthaíocht réasúnta seachas ráthaíocht iomlán a thabhairt go ndéantar sócmhainní a chosaint, idirbhearta a údarú agus a thaifead i gceart agus go ndéantar earráidí ábhartha nó neamhrialtachtaí a chosc nó a bhrath go tráthúil. Tá an córas rialaithe inmheánaigh, a thagann le treoir arna eisiúint ag an Roinn Caiteachais Phoiblí, Seachadta agus Athchóirithe PFN, i bhfeidhm sa Bhord um Fhaisnéis do Shaoránaigh don bhliain dar críoch 31 Nollaig 2023 agus suas go dtí dáta faofa na ráiteas airgeadais.

##### Cumas chun Riosca a Láimhseáil

Tá Coiste Airgeadais, Iniúchta agus Riosca (FAR) ag an mBord um Fhaisnéis do Shaoránaigh ar a bhfuil triúr comhaltaí Boird agus ceathrar comhaltaí seachtracha, a bhfuil saineolas airgeadais, bainistíochta riosca agus iniúchta acu. Tháinig Coiste FAR le chéile sé huaire in 2023.

Tá feidhm iniúchta inmheánaigh ag an mBord um Fhaisnéis do Shaoránaigh mar atá sainmhínithe i gCairt an Bhoird um Iniúchadh Inmheánach. Tá obair na feidhme iniúchta inmheánaigh bunaithe ar anailís ar an riosca a bhfuil an comhlacht nochta dó, agus tá pleananna iniúchta inmheánaigh bliantúla bunaithe ar an anailís seo. Tá an anailís riosca agus na pleananna iniúchta inmheánaigh formhuinithe ag an gCoiste FAR agus faofa ag an mBord. Cuireann an tIniúchóir Inmheánach tuarascálacha ar ghníomhaíocht iniúchta inmheánaigh ar fáil don Bhord. Déantar an fheidhm Iniúchta Inmheánaigh a sheachfhoinsiú chuig gnólacht cuntasaíochta seachtrach.

Tá beartas bainistíochta riosca forbartha ag an gCoiste FAR a leagann amach a mhian riosca, na próisis bhainistíochta riosca atá i bhfeidhm agus a shonraíonn róil agus freagrachtaí na foirne maidir le riosca. Eisíodh an beartas chuig gach ball foirne a bhfuiltear ag súil go n-oibreoidh siad laistigh de bheartais bhainistíochta riosca an Bhoird um Fhaisnéis do Shaoránaigh, chun an lucht bainistíochta a chur ar an eolas faoi rioscaí atá ag teacht chun cinn agus faoi laigí rialaithe agus chun freagracht a ghlacadh as rioscaí agus rialuithe laistigh dá réimse oibre féin.

##### Creat Riosca agus Rialaithe

Tá córas bainistíochta riosca curtha i bhfeidhm ag an mBord um Fhaisnéis do Shaoránaigh a shainaithníonn agus a thuairiscíonn príomhrioscaí agus na bearta bainistíochta atá á ndéanamh chun aghaidh a thabhairt ar na rioscaí sin agus, a mhéid is féidir, chun na rioscaí sin a mhaolú.

Tá clár rioscaí i bhfeidhm a shainaithníonn na príomhrioscaí atá roimh an mBord um Fhaisnéis do Shaoránaigh agus tá siad seo aitheanta, measúnaithe agus grádaithe de réir a dtábhacht. Déanann Coiste FAR an clár a athbhreithniú agus a nuashonrú ar bhonn tréimhsiúil. Déanann an Bord athbhreithniú agus nuashonrú ar an gclár riosca faoi dhó sa bhliain. Úsáidtear toradh na measúnuithe sin chun acmhainní a phleanáil agus a leithdháileadh lena chinntiú go mbainistítear rioscaí de réir leibhéal inghlactha.

Sonraítear sa chlár rioscaí na rialuithe agus na gníomhaíochtaí is gá chun rioscaí a mhaolú agus an fhoireann shonrach atá freagrach as na rialuithe a oibriú. Deimhnímid go bhfuil timpeallacht rialaithe ina bhfuil na heilimintí seo a leanas i bhfeidhm:

- • nósanna imeachta maidir le gach príomhphróiseas gnó doiciméadaithe, • nósanna imeachta maidir le gach príomhphróiseas gnó doiciméadaithe,
- • freagrachtaí airgeadais ar leibhéal na bainistíochta le cuntasacht chomhfhreagrach, • freagrachtaí airgeadais ar leibhéal na bainistíochta le cuntasacht chomhfhreagrach,
- • córas buiséadaithe cuí ann le buiséad bliantúil a choinníonn an bhainistíocht shinsearach faoi athbhreithniú, • córas buiséadaithe cuí ann le buiséad bliantúil a choinníonn an bhainistíocht shinsearach faoi athbhreithniú,
- • córais ann atá dírithe ar shlándáil na gcóras teicneolaíochta faisnéise agus cumarsáide a áirithiú, • córais ann atá dírithe ar shlándáil na gcóras teicneolaíochta faisnéise agus cumarsáide a áirithiú,
- • córais i bhfeidhm chun na sócmhainní a chosaint, agus • córais i bhfeidhm chun na sócmhainní a chosaint, agus
- • imeachta rialaithe ar mhaoiniú deontais do ghníomhaireachtaí seachtracha a chinntiú go bhfuil • imeachta rialaithe ar mhaoiniú deontais do ghníomhaireachtaí seachtracha a chinntiú go bhfuil dóthain rialaithe ar fhaomhadh na ndeontas agus monatóireacht agus athbhreithniú ar dheonaithe lena chinntiú go bhfuil maoiniú deontais curtha i bhfeidhm don chuspóir a bhí beartaithe.